CELEX: 32021D2099
Language: sl
Date: 2021-11-25 00:00:00
Title: Sklep Političnega in varnostnega odbora (SZVP) 2021/2099 z dne 25. novembra 2021 o podaljšanju mandata vodje svetovalne misije Evropske unije v Srednjeafriški republiki (EUAM RCA) (EUAM RCA/1/2021)

30.11.2021   
               
               
                  SL
               
               
                  Uradni list Evropske unije
               
               
                  L 428/1
               
            
         SKLEP POLITIČNEGA IN VARNOSTNEGA ODBORA (SZVP) 2021/2099
         z dne 25. novembra 2021
         o podaljšanju mandata vodje svetovalne misije Evropske unije v Srednjeafriški republiki (EUAM RCA) (EUAM RCA/1/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta (SZVP) 2019/2110 z dne 9. decembra 2019 o svetovalni misiji Evropske unije v okviru SVOP v Srednjeafriški republiki (EUAM RCA) (1) in zlasti člena 8(1) Sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Na podlagi Sklepa (SZVP) 2019/2110 je Politični in varnostni odbor (PVO) v skladu s tretjim pododstavkom člena 38 Pogodbe pooblaščen za sprejemanje ustreznih odločitev glede izvajanja političnega nadzora in strateškega vodenja svetovalne misije Evropske unije v okviru SVOP v Srednjeafriški republiki (EUAM RCA), vključno z odločitvijo o imenovanju vodje misije.
                  
               
                     (2)
                  
                  
                     17. decembra 2019 je PVO sprejel Sklep (SZVP) 2019/2189 (2), s katerim je imenoval Paula SOARESA za vodjo misije EUAM RCA za obdobje od 9. decembra 2019 do 8. decembra 2020.
                  
               
                     (3)
                  
                  
                     24. novembra 2020 je PVO sprejel Sklep (SZVP) 2020/1774 (3), s katerim je podaljšal mandat Paula SOARESA kot vodje misije EUAM RCA za obdobje od 9. decembra 2020 do 8. decembra 2021.
                  
               
                     (4)
                  
                  
                     Visoki predstavnik Unije za zunanje zadeve in varnostno politiko je predlagal, da se nadalje podaljša mandat Paula SOARESA kot vodje misije EUAM RCA za obdobje od 9. decembra 2021 do 8. avgusta 2022 –
                  
               SPREJEL NASLEDNJI SKLEP:
         
            Člen 1
            Mandat Paula SOARESA kot vodje svetovalne misije SVOP Evropske unije v Srednjeafriški republiki (EUAM RCA) se podaljša za obdobje od 9. decembra 2021 do 8. avgusta 2022.
         
         
            Člen 2
            Ta sklep začne veljati na dan sprejetja.
            Uporablja se od 9. decembra 2021.
         
         
            V Bruslju, 25. novembra 2021
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 318, 10.12.2019, str. 141.
         
            (2)  Sklep Političnega in varnostnega odbora (SZVP) 2019/2189 z dne 17. decembra 2019 o imenovanju vodje svetovalne misije Evropske unije v okviru SVOP v Srednjeafriški republiki (EUAM RCA) (EUAM RCA/1/2019) (UL L 330, 20.12.2019, str. 51).
         
            (3)  Sklep Političnega in varnostnega odbora (SZVP) 2020/1774 z dne 24. novembra 2020 o podaljšanju mandata vodje svetovalne misije Evropske unije v Srednjeafriški republiki (EUAM RCA) (EUAM RCA/1/2020) (UL L 398, 27.11.2020, str. 22).